αρχοντος διοδωρου βουλευοντων ταν δευτεραν εξαμηνον σωτυλου ταν του σωστρατου καλλιδαμου του αμφιστρατου γραμματευοντος δε βουλας φιλονικου του μενεδαμου απεδοτο φιλονικος μενεδαμου συνευδοκεοντος και του υιου μενεδαμου τωι απολλωνι τωι πυθιωι σωμα ανδρειον ωι ονομα διονυσοδωρος το γενος συρον τιμας αργυριου μναν πεντε και ταν τιμαν εχει πασαν καθως επιστευσε διονυσοδωρος τωι θεωι ταν ωναν εφ ωιτε ελευθερον ειμεν και ανεφαπτον απο παντων τον παντα χρονον ποιουντα ο κα θελη και αποτρεχοντα οις κα θελη. βεβαωτηρ κατα τον νομον τας πολιος κλεων ηρυος. ει δε τις εφαπτοιτο διονυσοδωρου επι καταδουλισμωι βεβαιον παρεχοντων τωι θεω ταν ωναν ο τε αποδομενος και ο βεβαιωτηρ ομοιως δε και οι παρατυγχανοντες κυριοι εοντων συλεοντες διονυσοδωρον ως ελευθερον οντα αζαμιοι οντες και ανυποδικοι πασας δικας και ζαμιας. μαρτυροι οι ιερεις του απολλωνος πατρεας και αγιων και οι αρχοντες σωτυλος καλλιδαμος και ιδιωται κλεων δαμοσθενεος νικιας κλεωνος αλκετας.
Phokis — Delphi — 100 BC
 100 BC